Diari Oficial de la Generalitat Valenciana


Sumari del DOGV 1589, del 18-07-1991 (1991/822136)

RESOLUCIÓ de 15 de marS de 1991, del Director General de Treball, per la qual es disposa el registre i publicació del conveni col-lectiu del grup d'empreses OTESA, SERVITEX, S.L. i Jeslis Santiago Cucart Todoli.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1589

Data del DOGV
:   18-07-1991

Secció del DOGV
:   ALTRES DISPOSICIONS

Número del document
:   1991/822136


Data del document
:   15-03-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 15 de març de 1991, del Director General de Treball, per la qual es disposa el registre i publicació del conveni col.lectiu del grup d'empreses OTESA, SERVITEX i Jesús Santiago Cucart Todolí.  
Vist el text articulat del conveni col·lectiu de treball del grup d'empreses Organització Tècnica d'Estudis SA (OTESA), Servitex SL i Jesús Santiago Cucart Todolí presentat en aquesta direcció general el dia 5 de març de 1991, subscrit el dia 28 de febrer d'una part pels representants de les empreses i d'altra pels treballadors, pels delegats de personal que pertanyen al Sindicat Independent, i d'acord amb el que disposa en l'article 90.2 i 3 de la Llei 8/1980, de 10 de març, de l'Estatut dels Treballadors, i els articles 2,3 i 6 del Reial Decret 1040/81, de 22 de maig, sobre registre i dipòsit dels convenis col·lectius, esta Direcció General de Treball, conforme a les competències que té transferides segons el Reial Decret 4105/82, de 29 de desembre, resolc:  
Article primer  
Ordenar-ne la inscripció en el Registre de Convenis Col·lectius de Treball d'aquesta direcció general, i el dipòsit del text original del conveni, amb notificació a la comissió negociadora.  
Article segon  
Disposar-ne la publicació al Diari Oficial de la Generalitat Valenciana.  
València, 15 de març de 1991. - El Director General de Treball: Eduard Montesinos i Chilet.  
CONVENI COL·LECTIU INTERPROVINCIAL PER A LES EMPRESES  
- Organització tècnica d'estudis, SA (OTESA)  
- SERVITEX, SL  
- Jesús Santiago Cucart Todolí  
CAPITOL I  
Disposicions generals  
Article primer Ambit territorial, funcional i personal  
Aquest conveni col·lectiu de treball és d?aplicació en les empreses OTESA, SERVITEX, SL i Jesús Santiago Cucart Todolí situades a les províncies de València i Castelló, i també als centres de treball que pogueren obrir-se en el futur, dins la Comunitat Valenciana.  
Article segon Ambit temporal  
El conveni tindrà una duració de dos anys. Vigirà el dia de la signatura i els efectes econòmics i la vigència seran des del 1r de gener de 1990 fins al 31 de desembre de 1991.  
Article tercer Rescissió, revisió i prórroga  
La denúncia, a efecte de rescissió i revisió del conveni, haurà de formalitzar-se per qualsevol de les parts, per escrit i per conducte reglamentari, amb una antelació mínima de dos mesos a la data de venciment. Cas de fer-se la denúncia per alguna de les parts en el termini marcat, ambdues es comprometen a iniciar les negociacions en el mes de gener de 1992.  
Els salaris corresponents a l'any 1990 seran revisats si l?IPC establert oficialment al 31 de desembre de 1990 excedís del 6,50 per cent, i per l'excés d'aquest percentatge, el qual s'aplicarà sobre el quadre salarial vigent al 31 de desembre de 1989.  
Per a l'any 1991 s'aplicarà un augment del 6,50 per cent sobre el quadre salarial de l'any 1990. Els salaris corresponents a l'any 1991 seran revisats si l'IPC establert oficialment al 31 de desembre de 1991 ultrapassés el 6,50 per cent, i per l'excés d'aquest percentatge, el qual s'aplicarà sobre el quadre salarial vigent al 31 de desembre de 1990.  
Article quart. Norma no discriminatòria  
Cap treballador no podrà ser discriminat per raons d'edat, sexe, ideologia, rara, nacionalitat, en cap aspecte de la relació laboral, lloc de treball, categoria o qualsevol concepte previst en aquest conveni o en la normativa vigent.  
Article cinquè. Vinculació a la totalitat  
Les condicions pactades formen un tot orgànic i a efecte de la seua aplicació pràctica seran considerades globalment.  
Article sisé. Legislació aplicable  
Per a tot allò no previst en el conveni, s'acomodarà al que disposa l?ordenança laboral d'oficines i despatxos en particular, i legislació vigent en general.  
CAPITOL II   
Provisió vacant, cessaments, mobilitat i traspassos d'empreses  
Article seté. Ascensos i provisió de vacants  
Les empreses es comprometen, abans del 31 de desembre de 1990, a fer la revisió de les categories professionals dels treballadors que estigueren exercint funcions de categoria superior. En cas de desacord, podran sotmetre la qüestió a la comissió mixta del conveni, tot això sense perjudici de facultats de la jurisdicció competent.  
Els grums i aspirants, als 18 anys, passaran automàticament a ordenança i auxiliar administratiu, respectivament.  
Tots els treballadors podran ser destinats a treballs de categoria superior. El treballador que realitze funcions de categoria superior a la que corresponga a la categoria professional que tingués reconeguda per un període superior a sis mesos durant un any, o vuit durant dos anys, pot reclamar davant la direcció de l'empresa la classificació professional adequada.  
Quan s'exercesquen funcions de categoria superior, però no pertoque legalment o convencionalment l'ascens, el treballador tindrà dret a la diferència retributiva entre la categoria assignada i la funció que efectivament realitze.  
Si per necessitats peremptòries o imprevisibles de l'activitat productiva l?empresari necessités destinar un treballador a tasques corresponents a categoria inferior a la seua, només podrà fer-ho pel temps imprescindible, amb el manteniment de la retribució i els altres drets derivats de la seua categoria professional i es comunicarà als representants dels treballadors.  
El personal subaltern al servei de l?empresa tindrà preferència perquè puga ocupar places vacants de categoria administrativa, sempre que obtinguen igual o superior puntuació que els altres aspirants a l?ingrés en les proves convocades amb aquesta finalitat.  
Article vuité. Cessaments  
Quan calga prescindir del personal fix, llevat dels casos d'acomiadament disciplinari, haurà de fer-se segons la legislació vigent en aquesta matèria.  
Quan un treballador vulga cessar en el servei a l'empresa ho comunicarà a aquesta per escrit duplicat, del qual se li lliurarà una còpia segellada, i es farà amb 15 dies d'antelació. Si no acompleix aquest precepte, pressuposarà la pèrdua de les parts proporcionals de les pagues de juny i Nadal, d'acord amb els usos vigents.  
Article nové. Mobilitat funcional  
La mobilitat funcional dins l?empresa, que s'efectuarà sense perjudici dels drets econòmics i professionals del treballador, no tindrà altres limitacions que les exigides per les titulacions acadèmiques o professionals necessàries per exercir la prestació laboral i la pertinença al grup professional.  
S'entendrà per grup professional aquell que agrupe unitàriament les aptituds professionals, titulacions i contingut general de la prestació.  
Article deu. Mobilitat geogràfica  
Els treballadors, tret dels contractats específicament per tal de prestar llurs serveis en empreses amb centres de treball mòbils o itinerants, no podran ser traslladats a un altre centre de treball de la mateixa empresa que exigesca canvi de residència, si no és que hi hagen raons tècniques, organitzatives o productives que ho justifiquen o bé contractacions referides a l'activitat empresarial i ho permeta l'autoritat laboral, després de tramitar un expedient a aquest efecte.  
Autoritzat el trasllat, el treballador tindrà dret a optar entre el trasllat, percebent-hi una compensació per despeses, o a extingir el seu contracte mitjançant la indemnització que es determine, com si es tractés d'extinció autoritzada per causes tecnològiques o econòmiques. La compensació a què fa referència el primer supòsit inclourà les despeses pròpies i les dels familiars al seu càrrec, en els termes convinguts entre ambdues parts. Igualment, es determinarà entre aquestes el termini d'incorporació al nou Roc de treball, que no serà inferior a trenta dies.  
Per raons tècniques, organitzatives o de producció, o bé per contractacions referides a l'activitat empresarial, l?empresa podrà desplaçar el seu personal temporalment, fins al límit d'un any, a una població distinta de la seua residència habitual, i abonarà, a més dels salaris, les despeses de viatge i les dietes. Si aquest desplaçament és per temps superior a tres mesos, el treballador tindrà dret a un mínim de quatre dies laborables d'estada al seu. domicili d'origen per cada tres mesos de desplaçament, sense computar com a tals els de viatge, les despeses dels quals aniran a càrrec de l?empresa. Quan el treballador s'opose al desplaçament al·legant un motiu just, competeix a l'autoritat laboral conéixer la qüestió, sense perjudici de l?execució de la decisió, i la resolució serà d'immediat compliment.  
Si, per trasllat, un dels cònjuges o company/a amb qui hi haja convivència canvia de residència, l'altre, si és treballador de la mateixa empresa, tindrà dret al trasllat a la mateixa localitat, si hi ha lloc de treball.  
Els representats legals dels treballadors tindran prioritat de permanència en els lloes de treball a què fa referència aquest article.  
Article onze. Cessió i traspassos d'empresa  
L'empresa que jurídicament o de fet continue el negoci d'altra, es farà càrrec de les seues plantilles i de tot el personal, que se sotmetrà al règim de l'adquiridor. Es respectarà a tots els efectes l'antiguitat que tinga el personal de l'empresa absorbida, respectant-se totes les condicions més favorables que es tinguessen reconegudes.  
CAPITOL III   
Del salari i els seus complements  
Article dotze. Quadres salarials  
Els quadres salarials per a les distintes categories són els que s'estableixen en l'annex d'aquest conveni.  
Article tretze. Antiguitat  
Tots els empleats, sense distinció de categories, gaudiran, a més del salari base, d'un augment periòdic per anys de servei, el qual es calcularà sobre aquell, i que consistirà en triennis al 6 per cent. Aquests triennis es computaran d'acord amb el temps, servit en l'empresa, incloent-s'hi els períodes d'aspirantatge, i aprenentatge Els augments per antiguitat s'abonaran amb efecte del dia 1 de gener de l'any en què es complesca el trienni, de conformitat amb allò establert en l'ordenança laboral.  
Article catorze. Plus de nocturnitat.  
Es fixa un plus pel concepte de treball nocturn, el qual consistirà en el 30 per cent del salari base, incrementat amb l'antiguitat corresponent.  
Es considera treball nocturn el comprés entre les 22 hores i les 7 hores de l'endemà.  
Si el temps treballat dins el període nocturn fos inferior a quatre hores es pagarà aquest plus exclusivament sobre les hores treballades. I si el nombre d'hores ultrapassa de quatre, s'abonarà l?esmentat plus per tota la jornada.  
Aquest plus no afectarà el personal que hagués estat contractat per a un horari nocturn fix, com són els guardes, vigilants, serenos, porters de nit, etc., als quals se'ls aplicarà el salari fixat en el quadre per al personal que realitze un treball de nit.   
Article quinze. Gratificacions extraordinàries  
S'abonaran dues pagues extraordinàries d'una mensualitat cadascuna en els mesos de juny i desembre, i aquestes s'hauran d'abonar abans del 30 de juny la primera, i del 20 de desembre la segona.  
Al personal que hagués ingressat en el transcurs de l'any o cessés en aquest, se li abonaran aquestes gratificacions, prorratejant llur import en relació amb el temps treballat.  
Article setze. Participació en beneficis  
S'estableix per aquest concepte l'import d'una mensualitat del salari del conveni, més l'antiguitat, si escau, corresponent a l'exercici econòmic anteriorment finalitzat i que s'abonarà durant el primer semestre de l'any.  
Per a qui cause baixa o alta en l'empresa, i també als malalts i accidentats, aquesta gratificació es pagarà segons el procediment seguit per al pagament de les gratificacions de juny i desembre.  
Article disset. Servei militar  
Durant el temps que el personal romanga en el servei militar, obligatori o voluntari, per tal d'anticipar el seu compliment, se li reservarà la placa que exercia Transcorreguts dos mesos del llicenciament s'entendrà que renuncia per pròpia voluntat al lloc de treball, i restarà extingida la relació laboral si no sol·licita el seu reingrés en aquest termini.  
Quan les obligacions militars permetesquen l?empleat acudir a l'oficina, i sempre que no transtorne el treball, apreciació que farà l?empresa, l?empleat podrà treballar per hores abonades a prorrata del seu sou.  
Si l'empresa tingués sucursal a la població on siga destinat, es procurarà adscriure-l?hi sempre que siguen compatibles els seus deures d'empleat i soldat.  
En qualsevol cos, li seran abonades les gratificacions extraordinàries de juny i Nadal.  
CAPITOL IV   
Jornada, vacances, llicències  
Article divuit. Jornada laboral  
La jornada laboral serà de 1.820 hores en còmput anual la distribució d'aquesta serà determinada per la direcció de l'empresa, d'acord amb la normativa vigent. D'aquest còmput es deduiran les 14 hores corresponents a les vesprades dels dies 5 de gener, 18 de març, 24 i 31 de desembre que es consideraran festius i no recuperables a tots els efectes.  
Article dinou. Vacances  
El període anual de vacances tindrà una duració 30 dies naturals per a tot el personal. Es gaudiran en les dates que fixen de comú acord empreses i treballadors, supeditades a les exigències de treball que tinguen aquelles, i seran, preferentment, en els mesos de juny a setembre, ambdós incloses. Les vacances es negociaran de manera que el treballador en conega almenys amb dos mesos d'antelació la data.  
Durant les vacances, el treballador percebrà el mateix salari que corresponga al període d'aquestes.  
Article vint. Llicència retribuïda  
Es concediran llicències retribuïdes en els casos següents:  
a) 15 dies naturals en cas de matrimoni.  
b) 2 dies en cas de naixement d'un fill, que s'ampliaran en tres dies més si ha de desplaçar-se a localitat diferent a aquella on resideix.  
c) 3 dies en cas de mort de pare, mare, cònjuge o fills, que seran ampliables en tres dies més, com en el cas anterior.  
d) 2 dies en cas de mort de germà, avi o nét.  
e) 3 dies en cas de malaltia greu del cònjuge, pare, març o fills, acreditada mitjançant certificació mèdica.  
f) Pel temps indispensable per al compliment d'un deure inexcusable de caràcter públic i personal.  
q) Per trasllat del domicili habitual, un dia. Si es tracta d'altra localitat, podran ser fins a 3 dies.  
CAPITOL V   
Beneficis socials i conceptes extrasalarials  
Article vint-i-dos. Malaltia  
Al personal de les empreses afectat per malaltia en més de 20 dies, incloent-hi el primer dia de la baixa, les empreses els complementaran fins al cent per cent del salari real durant un termini màxim de divuit mesos.  
Els empleats inclosos en aquest article estan obligats, llevat d'impossibilitat manifesta i justificada, a cursar la baixa a la Seguretat Social dins les 48 hores següents.  
Hauran de presentar-se també a fi de ser reconeguts pel metge que designe l'empresa, per tal que aquest informe sobre la impossibilitat de prestar-hi serveis. U resistència de l'empleat a ser reconegut establirà la presumpció que la malaltia és simulada. En cas de discrepància entre el metge de l'empresa i el de l'empleat, se sotmetrà la qüestió a la inspecció mèdica de la Seguretat Social, el dictamen de la qual serà decisori.  
Article vint-i-dos. Accidents de treball  
En, cas d'accidents de treball, les empreses abonaran el cent per cent del salari real a partir de l'endemà de l'accident.  
Article vint-i-tres. Ajuda especial  
Els treballadors que tinguen fills en situació de subnormalitat o minusvàlids, sempre que tinguen reconeguda aquesta situació per la Seguretat Social, rebran un complement econòmic a càrrec de l?empresa de 3.000 PTA mensuals per fill en aquesta situació. L'ajuda pot ser rebuda per un sol dels cònjuges.  
Article vint-i-quatre. Jubilació  
El treballador podrà jubilar-se als 64 anys, d'acord amb el que disposa el Reial Decret-llei 14/81, d'agost, i el Reial Decret 2705/81, de 19 d'octubre i podrà també jubilar-se anticipadament en els termes i condicions regulats en l'Ordre ministerial de 16 de juny de 1967, i les altres disposicions complementàries que establesca la legislació en cada moment.  
Article vint-i-cinc. Desplaçament i dietes  
S'estableix la quantitat de 22 PTA per quilòmetre per als treballadors que usen vehicles en llurs desplaçaments al servei de l'empresa.  
L'import de la mitja dieta es fixa en 1.300 PTA, i la dieta completa en 4.000 PTA.  
L'empresa podrà suplir el pagament d'aquestes dictes fent efectives totes les despeses que merite el treballador en els seus desplaçaments per compte d'aquella.  
Article vint-i-sis. Hores extraordinàries  
Conscients ambdues parts de la greu situació d'atur existent, i amb l'objectiu d'afavorir la creació d'ocupació, convé reduir al màxim les hores extraordinàries.  
Per tant, i de conformitat amb la legislació vigent, el nombre d'hores extraordinàries no podrà ultrapassar de dos al dia, quinze al mes i vuitanta a l'any, i aquestes s'abonaran amb l'increment del 75 per cent i les festives al 100 per cent.  
L'empresa haurà d'informar els delegats de personal o comitès d'empresa i determinar conjuntament llur realització.  
Article vint-i-set. Bestretes  
Tot el personal amb més de tres anys d'antiguitat en l?empresa podrà sol·licitar a aquesta, i per a casos de necessitat justificada, una bestreta amb interès del 10% anual fins a l?import de tres mensualitats de salari del conveni. L'amortització no excedirà del 15 per cent mensual del salari del conveni.  
L'extinció del contracte de treball, o qualsevol altra causa que origine la baixa en l'empresa, determinaria la devolució de la bestreta.  
CAPITOL VI   
Contractació i altres  
Article vint-i-vuit. Modalitats de contracte de treball   
En els contractes de treball de duració determinada, eventuals, temporals, interins, etc., s'acomodarà a allò que en cada moment determine la legislació vigent.  
Article vint-i-nou. Període de prova   
S'estableixen els períodes de prova següents:   
Personal titulat: 4 mesos.   
Personal tècnic i administratiu: 45 dies.   
Personal subaltern: 10 dies.   
Personal d'oficis diversos: 7 dies.   
Transcorregut el període de prova sense que s'hi haja produït la desestimació, el contracte produirà plens efectes, i es computarà el temps dels serveis prestats en l'antiguitat del treballador en l?empresa.  
la situació d'incapacitat laboral transitòria que efecte el treballador durant el període de prova interromp el còmput d'aquest, sempre que es produesca acord entre ambdues parts.  
CAPITOL VII   
Drets sindicals  
Article trenta. Drets sindicals  
Hom s'ajustarà a tot el que disposa la legislació vigent sobre la matèria.  
Article trenta-u. Excedències  
L'excedència podrà ser voluntària o forçosa. L'excedència forçosa donarà dret a la conservació del lloc de treball i al còmput de l'antiguitat de la seua vigència. Es concedirà per la designació o elecció per a un càrrec públic o sindical que impossibilite l'assistència al treball. El reingrés haurà de ser sol·licitat dins del mes següent al cessament en el càrrec públic.  
El treballador amb una antiguitat en l?empresa almenys de tres anys, té dret que se li reconega la possibilitat de situar-se en excedència voluntària per un termini no menor a dos anys i no major de cinc Aquest dret només podrà ser exercit altra vegada pel mateix treballador si han transcorregut quatre anys des del final de l'anterior excedència.  
Els treballadors tindran dret a un període d'excedència no superior a 3 anys per tal de tenir cura de cada fill, a comptar des de la data del naixement d'aquest. Els fills successius donaran dret a un nou període d'excedència que, si escau, posarà fi al que estigués utilitzant. Quan el pare i la mare treballen, solament un d'ells podrà exercir aquest dret.  
Així mateix, podran sol·licitar llur pas a la situació d'excedència en l?empresa els treballadors que realitzen funcions sindicals d'àmbit provincial o superior, mentre dure l?exercici de llur càrrec representatiu, l?excedència dels quals, a efecte de reingrés automàtic, tindrà el mateix tractament que l?excedència forçosa, per designació o elecció per a càrrec públic.  
El treballador excedent conserva sols el dret precedent al reingrés en les vacants d'igual o similar categoria a la seua que hi hagués o es produís en l?empresa.  
Article trenta-dos. Acció sindical  
Les parts signants per aquestes estipulacions, ratifiquen llur condició d'interlocutors vàlids, i es reconeixen igualment com a tals a fi d'establir per mitjà dels sindicats i la representació empresarial unes relacions laborals racionals, basades en el mutu respecte, tendents a facilitar la resolució de tots els conflictes i problemes que suscite la nostra dinàmica social.  
Amb la prèvia conformitat del treballador, l'empresa deduirà de la nòmina la quota sindical als afiliats a cada central sindical.  
S'acorda que podrà acumular-se en un representant sindical fins al 20 per cent més de les hores consignades en l?Estatut dels Treballadors, les quals seran deduïdes proporcionalment de la resta dels representants sindicals de la mateixa empresa. S'haurà de notificar al departament de personal de cada empresa, per períodes mensuals, la persona o persones en qui s'acumulen les citades hores, com també a compte de quina o quines persones es realitza l'acumulació.  
Així mateix, no es computarà dins del màxim legal d'hores l'excés que sobre aquest es produesca amb motiu de la designació de delegats de personal o membres del comitè d'empresa, com a components de la comissió negociadora del conveni col·lectiu, i pel que fa referència a la realització de sessions oficials a través de les quals transcórreguen aquestes negociacions i quan l'empresa es veja afectada per l?àmbit de negociació del conveni.  
En tots els altres aspectes referents a l'acció sindical, hom s'ajustarà al que disposa l?Estatut dels Treballadors.  
CAPITOL VIII   
Disposicions complementaries  
Disposició addicional primera  
Els tres nivells fixats per a l'auxiliar administratiu s'aplicaran de la manera següent: el nivell 3, durant els tres primers anys de la seua contractació; el nivell 2, des del quart al sisé any de la seua contractació; el nivell 1, a partir del seté any. Es respectaran les condicions econòmiques més beneficioses aconseguides pels treballadors afectats pel començament de la vigència d'aquesta disposició.  
Els tres nivells fixats per a titulats de grau superior i de grau mitjà, seran d'aplicació de la manera següent: el nivell 3, durant el primer any de la seua contractació; el nivell 2, durant el segon any, i el nivell 1, a partir del tercer any. Les empreses, tanmateix, podran assimilar, si ho consideren, els titulats al nivell 1.  
Disposició addicional segona  
Per tal de donar compliment a allò establert en l?Estatut dels Treballadors, es fa constar en annex el salari global anual, segons el nombre d'hores treballades.  
Disposició addicional tercera  
En els termes i amb l'abast previstos en l'article 12 de l?Ordre ministerial de 4 d'abril de 1989 (Butlletí Oficial de l?Estat del 7 d'abril de 1989), els treballadors de l?empresa afectada per aquest conveni gaudiran dels necessaris permisos per a la formació dins la jornada ordinària de treball.  
Veure annex